KENSINGTON TEMPLE Jumalan ruumiin aktivoiminen
COLIN DYE: JUMALAN UNELMAN TÄYTTYMINEN
KRISTUKSEN RUUMIIN AKTIVOIMINEN
Luetaan Ef. 5 jakeesta 15 eteenpäin.
"Katsokaa siis tarkoin, kuinka vaellatte: ei niinkuin tyhmät, -
vaan niinkuin viisaat, ja ottakaa vaari oikeasta hetkestä, sillä aika on paha.
Älkää sentähden olko mielettömät, -
vaan ymmärtäkää, mikä Herran tahto on. Älkääkä juopuko viinistä, -
sillä siitä tulee irstas meno, vaan täyttykää Hengellä, -
puhuen keskenänne psalmeilla ja kiitosvirsillä -
ja hengellisillä lauluilla, veisaten ja laulaen sydämessänne Herralle, -
kiittäen aina Jumalaa ja Isää kaikesta -
meidän Herramme Jeesuksen Kristuksen nimessä.
Ja olkaa toinen toisellenne alamaiset Kristuksen pelossa."
Kysyn teiltä: Mitä tapahtuu, kun Henki tulee?
Tuo kysymys esitettiin hieman yli sata vuotta sitten -
pienelle raamattukoululle jouluna 1900. Se oli joululomatehtävä.
"Tutkikaa Raamatusta, mitä tapahtuu, kun Henki tulee."
He janosivat uutta kokemusta Jumalasta, -
uutta Jumalan ulottuvuutta, joka näytti puuttuneen helluntaipäivän jälkeen.
Se ei ole täysin totta, sillä Jumala on aina historiassa siunannut ihmisiä.
On ollut Hengen uudistumisen aikoja.
Hengen lahjat olivat toimineet tiettyinä aikoina kirkkohistoriassa.
Nyt ihmiset janosivat sitä. He palasivat kouluun 1. tammikuuta -
esittelemään tutkimuksensa tulokset. Hän he sanoivat: -
Kun Henki tulee, tapahtuu paljonkin.
Mutta eritoten Apostolien teot osoittaa, että yksi asia esiintyy toistuvasti.
He puhuvat uusin kielin.
Jumala aloitti uuden, Pyhän Hengen aikakauden.
Nämä viimeiset päivät ovat Pyhän Hengen aikaa.
Kristus ei enää ole täällä fyysisesti mutta kanssamme Henkensä kautta.
Pyhä Henki laskeutui helluntaina. Jumala näyttäisi silloin antaneen -
uuden profeetallisen puheen muodon osoittaakseen, että nyt on -
uusi Jumalan Hengen aikakausi.
Mutta mitä sen ytimessä on? Epätavallinen lahja -
vaiko tarkoitus sen takana?
Pyhä Henki varmasti annettiin ilmoittamaan Kristus. Tiedämme sen.
Uusi testamentti osoittaa sen. Pyhän Hengen päätehtävä -
on asettaa Jeesus valokeilaan. Se on kuin rakennus valaistaisiin.
Valojärjestelmät kohdevaloineen ja väreineen ovat monimutkaisia.
Nykyään rakennuksen seiniin voi heijastaa liikkuvaa kuvaakin.
Kohdevalot tiedostaa, mutta päähuomio kohdistuu rakennukseen.
Samoin Pyhä Henki. Kun Hän valaisee Jeesusta, Hän ei itse hae huomiota.
Hänen tehtävänsä on valaista Jeesusta, ilmoittaa Kristus, -
tuoda meille Kristuksen läsnäolo, tehdä Jeesuksesta meille todellinen, -
jotta vaeltaessamme Hengessä vaellamme Kristuksen yhteydessä.
Toiseksi kun Henki tulee, Hän antaa meille voiman.
Voiman tehdä työtä ja palvella.
Hän tekee meistä aktiivisia Kristuksen ruumiin jäseniä, -
ei vain yksilöinä vaan yhdessä, jotta voimme edustaa Häntä maailmassa.
Me Kristuksen ruumiina olemme Hänen agenttejaan maailmassa.
Edustamme Häntä kaikkialla.
Tämä kaikki riippuu jostain, johon haluan keskittyä tänään: -
Kristus-ruumiin hengellisestä elävöittämisestä ja aktivoimisesta.
Kuvitellaan potilasta sairaalan ensiavussa elvytyksessä.
Lääkärit, älkää kiinnittäkö huomiota yksityiskohtiin.
Minä saarnaan, en pidä tiedeluentoa.
Näin se menee. Ihminen makaa sängyllä.
Sydän ja hengitys ovat pysähtyneet.
Hoitohenkilökunta tekee monenlaista.
Sähköiskuja, painelu-puhalluselvytystä.
Jokaisen olisi hyvä hallita elvytys. Pelastussukeltajana osaan elvyttää.
Jos tarvitsette sitä, onnistuu.
Mutta ensin minun pitää heittää teidät veteen ja nostaa ylös.
Usein kuten tv-ohjelmissa, -
aluksi viiva on tasainen, mutta sitten näkyy sykkeen merkki.
Sanomme, että ruumis heräsi henkiin. Tavallaan ihminen oli kuollut.
Nyt se palasi eloon. Elpyi.
Raamatussa on klassinen esimerkki elvyttämisestä.
Itse asiassa se on enemmän henkiin herättämistä.
Kun Jumala loi Aadamin, Hän muovasi hänet.
Heprean sana viittaa muovaamiseen, muotoilemiseen, -
ei niinkään tomuhiukkasten kokoontumiseen.
Luulen, että Jumala muovasi savesta Aadamin. Täydellisesti muotoiltu.
Kavahda, Michelangelo. Jumala on paras kuvanveistäjä.
Aadam makasi siinä savihahmona, saviveistoksena.
Hänet erottivat muusta savesta -
vain muoto ja Jumalan kaunis käden jälki.
Mutta hän oli hengetön, eloton.
Raamattu kuvaa tapahtumaa tavalla, jota me voimme ymmärtää.
Jumala viisaudessaan ja kirkkaudessaan kumartui taivaasta -
painoi sieraimensa Aadamin sieraimille ja puhalsi -
Jumalan ruachin, Jumalan tuulen, henkäyksen, Hengen.
Ja elämä tuli Aadamiin. Hän nousi ylös savesta elävänä ja hengittävänä.
Heprean sana on "nefes chaja", elävä sielu. Elävä hengittävä ihmisolento, -
mutta ei vain elävä ja hengittävä, -
vaan ensimmäinen elävä, hengittävä Hengellä täytetty ihminen.
Haluan käyttää sitä kuvana siitä, mitä Jumala tekee seurakunnalle.
Helluntaina Jumala puhalsi konkreettisesti -
saman henkäyksen, elämänsä henkäyksen, toiseen ruumiiseen.
Toki opetuslapset olivat eläviä, hengittäviä Kristuksen seuraajia.
Mutta alkoi uusi elämän kokemus, elämä Pyhässä Hengessä.
Myös tuuli puhalsi, ja ihmisten päälle laskeutui tulisia kieliä.
Rakennus vavahteli, ja ihmiset puhuivat kielillä.
Perimmiltään kyse oli siitä, että Jumala tuli ja laski läsnäolonsa -
seurakuntaruumiiseen sekä elävöitti ja aktivoi sen.
Se prosessi on jatkunut aina tähän päivään asti.
Hengen välittömät vaikutukset ovat mielenkiintoiset ja kiehtovat.
Helluntaipäivänä näytti, kuin he olisivat juovuksissa.
Ehkä se oli Paavalin mielessä, kun hän antoi ohjeita Ef. 5:ssä.
Älkää juopuko viinistä vaan juopukaa Pyhästä Hengestä.
Niin hän likipitäen sanoi, ei ihan niin yksinkertaisesti.
Kyse ei ole jostakusta, joka on ottanut yhden liikaa -
ja jonka poliisi puhalluttaa.
Tässä kyse on henkilöstä, joka on koko ajan juovuksissa. Alkoholisti.
Tutkitaanpa joitain perusasioita.
Ensinnäkin elämä Kristuksessa ja elämä Hengessä -
tarkoittavat käytännössä samaa.
Voi sanoa, että elämme Kristuksessa ja Kristus elää minussa.
Se pitää paikkansa.
Voi yhtä hyvin sanoa, että elämme Hengessä -
ja Henki elää meissä.
Meidän tulisi olla todella Hengellä täytettyjä uskovia ja ymmärtää, -
mitä on vaeltaa ja elää Hengessä -
ja antaa Pyhän Hengen vallata jatkuvasti lisää alaa elämässämme.
Se kertoo, että kun Henki tulee, -
on joitain hyvin näkyviä vaikutuksia. Ne voivat olla hyvin erilaisia.
Ei ole pakko näyttää juopuneelta todisteena Pyhän Hengen läsnäolosta.
Ei. Emme aina tiedä, miten Pyhä Henki näyttäytyy.
Mutta Hän voi joskus näyttäytyä tavalla, johon emme ole tottuneet.
Meidän tulee olla avoimia sille, mitä Pyhä Henki haluaa tehdä.
Hän on suvereeni. Hän voi tehdä, mitä, milloin ja miten Hän haluaa -
ja kenen tahansa kautta. Se on osista vaikein. Hän käyttää outoja tyyppejä.
Jumala on suvereeni, suurenmoinen, voimallinen.
Meidän tulee olla avoimia sille, miten Hän toimii.
Emme nyt keskity niinkään näkyvään vaan kuuluvaan.
Usein kun Raamatussa Henki tulee, kuuluu ääni, profetia.
Jeesus sanoo: "Sydämen kyllyydestä suu puhuu."
Se, mitä olet täynnä, vaikuttaa puheeseesi.
Aito, hengellinen puheemme -
on Pyhän Hengen pääasiallisimpia piirteitä.
Hän vapauttaa kielemme. Selitän sitä kohta.
Mitä sanotaan kuuluvista piirteistä? "...puhuen keskenänne".
Palaan siihen vielä.
"...psalmeilla ja kiitosvirsillä ja hengellisillä lauluilla, -
veisaten ja laulaen sydämessänne Herralle".
Tästä saisi hyvän saarnan ylistyksestä.
Kiintoisaa, että mainitaan psalmit, kiitosvirret ja hengelliset laulut.
Alkuseurakunta käytti Psalmien kirjaa laulukirjana. Se on mahtavaa.
Kiitosvirsiä kenties tehtiin Raamatun totuuksista ja kristillisestä elämästä.
Vähän niin kuin nykyäänkin.
Uuteen testamenttiinkin lienee otettu mukaan useita virsiä.
Paavali siteeraa niitä. Esimerkiksi: "Suuri on jumalisuuden salaisuus.
Jumala ilmestyi lihassa." Tutkijat uskovat, että Paavali siteerasi tässä -
Pyhän Hengen alkuseurakunnalle antamaa virttä.
Samoin Fil. 2: "Olkoon teillä se mieli, joka myös Kristuksella Jeesuksella oli,
joka ei, vaikka hänellä olikin Jumalan muoto, -
katsonut saaliiksensa olla Jumalan kaltainen". Todennäköisesti virsi sekin.
Hengelliset laulut ovat kenties lauluja, -
jotka Pyhä Henki innoittaa spontaanisti suoraan.
Tiedämme, että sellaista tapahtuu aina välillä.
Sitten Paavali puhuu, että tulee aina kiittää. Pelkästään se on jo vaikeaa.
Oletko sinä sellainen, joka kiittää aina Jumalaa?
Ahaa. Ette ole varmoja. Eteenpäin. Se menee vielä vaikeammaksi.
"Kiittäkää aina Jumalaa kaikesta."
Tämä on Raamatun ainoa kohta, jossa sanotaan tarkalleen näin.
Muualla sanotaan: "kiittäkää Jumalaa kaikissa asioissa".
On kyllin vaikeaa kiittää kaikissa tilanteissa.
Paavali puhuu Hengen täyttämistä, Jumalan ilmestyksen kyllästämistä, -
jotka virtaavat Pyhässä Hengessä ja vaeltavat lähellä Jeesusta.
Mekin voimme kiittää Jumalaa kaikista asioista.
Jopa ikävistä asioista, jotka tapahtuvat.
En teeskentele, että se olisi helppoa.
Sanon vain, että Jumalan Henki ohjaa kiittämään Jumalaa kaikista asioista.
Se tarkoittaa, että meillä on luottamus Jumalaan, että Hän hallitsee kaikkea.
Se on ensimmäinen juttu. Room. 8:28:
"kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Kaikki yhdessä vaikuttaa parhaaksi.
Aina ei tunnu siltä, että haluaisi ylistää Jumalaa -
tai etsiä kiittämisen aihetta jostain ikävästä tapahtumasta.
Kun kiittää Jumalaa, ei tarvitse teeskennellä, että ikävä asia on hyvä.
Mutta tiedämme, että aina välillä paholainen tuo elämäämme asioita.
Jumala sallii sen, mutta se on paholaisesta.
Jokainen hyvä ja täydellinen anti tulee Jumalalta. Jumala ei tuo ongelmia.
Paholainen tuo. Älä syytä Jumalaa.
Paholainen tuo ne, mutta Jumala sallii ne.
Jumala käänsi Joosefille hyväksi sen, mikä oli paholaisen tuhoaie.
Paavali jatkaa.
Viimeinen virke vaikuttaa aluksi olevan täysin irrallinen.
Pitkään en tiennyt, miksi Paavali sanoi tämän tässä.
Kenties hän heitti mukavan puheen keskelle jotain vaikeasti nieltävää.
Joskus saarnaajat vitsailevat. Kun ihmiset nauravat ja rentoutuvat, -
saarnaaja iskee Jumalan sanalla. Hän virittää kuulijoille ansan.
Mutta Paavali ei harrasta sellaista. Tässä on ajatusvirta.
Selitän sitä kohta.
Hän puhuu Hengellä täyttymisestä.
Voimme huutaa karismaattisen "hallelujan" ja taputtaa käsiämme -
psalmeille, virsille ja lauluille. Kaikesta kiittäminen voi kirpaista.
Mutta toisille alamaisena oleminen Jumalan pelossa!
Mitä tekemistä sillä on Hengellä täytetyn elämän kanssa?
Voisin puhua Pyhän Hengen luonteesta.
Pyhä Henki on kuin vesi. Hän löytää aina alimman paikan.
Voisin puhua Jeesuksesta ja Hänen nöyryydestään.
Jeesuksen opetuksista, miten tulla suureksi Jumalan valtakunnassa -
nöyrtymällä ja palvelemalla muita.
Voimme puhua, miten Hän nöyrtyi ristille ja sai voiton.
Hän alensi itsensä, ja Hänet ylennettiin.
Jumalan valtakunnassa ainoa tie ylös on alas. Voisin puhua niistä asioista, -
ja varmasti ne ovat täällä tekstissä. Kerran kamppailin ja kyselin: -
"Herra, osoita, miten tämä toimii. Paavali tuntuu heitelleen ideoita.
Mikä on niiden yhteys?" Yhtäkkiä ymmärsin.
Ymmärsin. Selitän sen. Se menee vähän näin.
Kokoonnumme uskovina.
Kunnioitamme ja ylistämme Jumalaa. Jotain tapahtuu.
Jotain suurenmoista.
Henki tulee. Kun Henki tulee, kaikki muuttuu.
Tavallisesta seurakuntaelämästä tulee jotain epätavanomaista.
Meidät nostetaan näkemään Hengessä jotain, -
mitä äsken emme nähneet.
Mitä näemme? Kenet näemme? Olemme sunnuntaikokouksessa.
Kenet näemme? Jeesuksen. Hyvää työtä.
Kun Henki tulee, ensimmäisenä Hän ilmoittaa Kristuksen.
Se on kirkkautta.
Kun Henki tulee, liikkuu ja ilmestyy, saamme tavallaan näyn Jeesuksesta.
Tämä ei ole vain henkilökohtainen, yksilöllinen kokemus, -
vaan yhteisöllinen.
Täyttykää Hengellä -käskyt ovat monikossa.
Pitää irrottautua yksilökeskeisyydestä:
minä, minun rukouskieleni, kammioni ja työni.
Jumala on kutsunut meidät ruumiikseen.
Olemme Hengen täyttämä yhteisö.
Kokoonnumme. Alamme puhua toinen toiselle. Näettekö sen?
Henki tulee, Jeesus ilmestyy, ylistämme Häntä.
Alamme puhua: "Katso! Näetkö? - Minä näen.
Eikö Hän olekin ihmeellinen? - On. Todella mahtava.
En tiennyt, että se voi olla näin hyvää. - En minäkään."
Näin me puhumme keskenämme.
Mutta sitten tunnelma vaihtuu.
Se muuttuu meistä kaikilla.
Mitä syvemmälle menemme Jumalan kanssa, tunnelma muuttuu, -
sillä Kristusta ilmoittaessaan Henki haluaa, että muutumme -
ja tulemme Hänen kaltaisekseen. 2. Kor. 3:18: "Mutta me kaikki, jotka -
peittämättömin kasvoin katselemme Herran kirkkautta [...]
muutumme saman kuvan kaltaisiksi kirkkaudesta kirkkauteen, -
niinkuin muuttaa Herra, joka on Henki."
On vain yksi tapa tulla Kristuksen kaltaiseksi: keskittyä Häneen.
Silloin katsomme Häntä ja haluamme olla Hänen kaltaisiaan.
Ja keskustelemme: "Eikö Hän olekin suurenmoinen? - On.
Haluan olla Hänen kaltaisensa. - Niin minäkin.
Mutta voi, en ole yhtään hänenlaisensa."
Sillä hetkellä saatamme hieman masentua.
Se on jo huono juttu, kun vertailemme itseämme muihin.
"Sekin veli nousee aamuisin kuudelta -
ja lukee 27 lukua Raamattua.
Montako lukua sinä luet? - En lukenut viime viikolla kertaakaan.
Häpeä. Miksi et ole kuin veli se-ja-se?"
Ei ikinä pitäisi verrata itseä muihin.
Vertaa itseäsi Kristukseen. Hän on todellinen mittapuu.
Lisäksi Hänellä on voima muuttaa meidät omaksi kuvakseen.
Se voi masentaa hetken.
"Voi ei. Haluan niin olla hänenkaltaisensa mutta en pysty.
Minussa on niin paljon pielessä. - Ihanko totta? Niin minussakin.
Niin. Kauheaa."
Sitten joku saa idean. Tämä on ajatus tekstin takana.
Idea on tämä: "Auttaisitko minua? Auta minua -
olemaan Jeesuksen kaltainen.
Se on hyvä ajatus. Minä autan sinua. Auta sinä minua."
Olkaa toinen toiselle alamaiset Kristuksen pelossa.
Tästä seurakuntaelämässä on kyse.
Sunnuntaisin tapahtuu merkittäviä asioita. Yksi on Sanan julistus.
Aamen. Minä julistan Jumalan Sanaa. Te kuuntelette. Kiitos.
Te muututte, sillä Jumalan Sana muovaa teitä, kun otatte sen vastaan -
ja sovellatte sitä. Se on suurenmoista. Mikään ei voi korvata sitä.
Mutta todellinen opetuslapseutus on enemmän kuin sunnuntaisaarna.
Se on Sanan soveltamista ryhmässä. Meillä on sitä varten solut.
Kokoonnutte yhdessä ja pohditte, miten soveltaa Sanaa elämässänne.
"Auttakaa. Miten te käsititte asian?"
Aiemmin puhuin vaikeista ja kipeistä kokemuksista.
Olisin saarnana voinut todistaa Amandan kanssa elämästämme.
Se olisi ollut hyvä saarna.
Mutta kyse ei ole vain meistä. Entä sinä? Voisit sanoa: "Colinin sanat -
toivat mieleeni tapahtuman elämässäni."
Sitten joku voi taas todistaa omasta kokemuksestaan.
Voit sanoa solussa: "En ymmärrä. Miten Colin voi käskeä -
kiittämään aina Jumalaa kaikesta?
Se on naurettavaa ja julmaa."
Muut voivat sitten sanoa: "Mitä vaikeuksia elämässäsi on?"
En ehdi puhua erikseen teistä jokaisen kanssa, -
mutta asioita voidaan käsitellä solussa.
Se on toinen toiselle alistumista Kristuksen pelossa.
Et ole silloin alamainen ihmisille vaan Kristukselle.
Kun tunnistan Kristuksen sinussa, otan vastaan sanasi.
Paavalilla on kolme kirjettä, joita kutsutaan vankilakirjeiksi.
Efesolais-, Filippiläis- ja Kolossalaiskirje.
Tutkijat uskovat, että ne kirjoitettiin, kun Paavali oli vankilassa, -
suurin piirteen samoihin aikoihin. Niissä on paljon yhtäläisyyksiä -
ja rinnastuksia.
Kirjeissään hän käsitteli monia samoja ajatuksiaan.
Näemme sen selvästi, kun vertaamme Ef. 5:tä ja Kol. 3:ea.
Ef. 5 ja Kol. 3, erityisesti jae 16.
Ef. 5:n ollessa yhä mielessämme luen Kol. 3:16:n.
Katsotaan, erotatteko yhtäläisyydet ja erilaisuuden.
"Runsaasti asukoon teissä Kristuksen sana; -
opettakaa ja neuvokaa toinen toistanne kaikessa viisaudessa, -
psalmeilla, kiitosvirsillä ja hengellisillä lauluilla, -
veisaten kiitollisesti Jumalalle sydämissänne."
Huomasitteko yhtäläisyydet? Efesolaiskirjeessä hän puhuu -
Hengellä täyttymisestä, joka tuottaa näkyvät ja kuuluvat vaikutukset.
Kolossalaiskirjeessä hän puhuu Sanalla täyttymisestä.
Kristuksen sana asukoon teissä runsaasti.
Eräs henkilö, jonka puolesta olen rukoillut 8 vuotta, tuli uskoon.
Hän lukee Raamattua. "Se on elämä. Missä olen ollut koko tämän ajan?"
Hän herää varhain aamulla. En sano, miten varhain. En halua painostaa.
Annoin hänelle ESV-käännöksen. Hän rakastaa sitä. Lukee ristiviitteetkin.
Hän ammentaa siitä elämää.
Kyse ei ole vain Raamatun lukemisesta ja teologian oppimisesta.
Sanan pitää antaa vallata elämä. Se pitää sisäistää.
Jumalan Sana on elävä ja aktiivinen.
Se tekee työtä sinussa paljolti samalla tavalla kuin Henki tekee työtä.
Se ei ole sattuma. Se on avioliitto.
Tehkää itsestänne todellisia Raamatun opiskelijoita.
Minä teen työtä Raamatun lukutaidottomuuden poistamiseksi.
Raamatun lukutaidottomuus. Eli että ei tunneta Raamattua.
Tai avataan Raamattu vain allapäin ollessa. Se piristää. Se toki on hyvä.
Mutta pureutukaa siihen, sillä mitä pidemmälle etenee Hengen elämässä,
tulee samaa tahtia edetä Sanan elämässä ja elämän Sanassa sinussa.
Sitä varten on solut. Varustamme, rohkaisemme ja opetamme ihmisiä.
Meidät aktivoidaan Hengen ja Sanan kautta.
Kristus-ruumis saa voimaa, elävöityy ja aktivoituu.
Kun se kaikki on tehty, -
olemme vasta valmistautuneet todelliseen tehtävään.
Se ei ole vain keskinäistä rakentumista.
Se on toinen toisemme varustamista työhön maailmassa -
Kristus-ruumiina, joka heijastaa Hänen kirkkauttaan. Se on tarkoitus.
Jumala haluaa tavoittaa maailman seurakuntansa, ruumiinsa kautta.
Hengen täyttämät yhteisöt, jotka rakastavat Jumalaa, palvelevat -
ja tavoittavat maailmaa, kertovat, että Jeesus Kristus elää ja voi hyvin, -
ja Hän elää ruumiissaan Pyhän Hengen kautta. Se työ jatkuu.
Vaihdetaan toiseen Raamatun vertauskuvaan, morsiameen.
Työ jatkuu, siihen saakka että morsian on valmis.
Kaikki tahrat ja rypyt, keskeneräisyys ja vanhanaikaisuus ovat poissa.
Ja Hän, joka antoi henkensä seura- kunnan, morsiamensa, puolesta, -
on pyhittänyt hänet itselleen ja tehnyt sen täydelliseksi itsessään, -
silloin vietetään suurinta hääjuhlaa, joka on koskaan ollut.
Silloin Jeesus ja Hänen seura- kuntansa kohtaavat kirkkaudessa.
Siksi meidän pitää olla seurakuntaihmisiä.
En tarkoita perinteistä kirkossa käymistä. Puhun palavasta innosta -
Kristuksen seurakuntaa kohtaan.
Tulemisesta eläviksi, aktiivisiksi jäseniksi.
Aktivoitumisesta. Sitä varten on solurakenne.
Se on vain rakenne, mutta sen kautta jokainen voi tulla opetuslapseksi -
ja oppia opetuslapseuttamaan muita.
Suomennos: Marianne Tenetz